Giacumbert Nau

(rcb)

La litteratura sursilvana ha in nov scrivent. Leo Tuor, conuschent sco anteriur redactur da la periodica dals students "Talina", ha dacurt publitgà sia emprima ovra litterara. EI è naschì 1959, oriund da Rabius e magister secundar da professiun. En ses "Giacumbert Nau" raquinta el da la vita, dal patratgar e sentir dal nurser en la planira da la Greina. Giacumbert Nau - ses num è fitg poetic e significativ - è in carstgaun dad oz, che patratga contemporan, ma che viva en in mund isolà da la civilisaziun, davent da consum e luxus. EI viva en stretga unitad cun ses animals, cun la terra, cun la cuntrada. "EI hassiava la glieud, surtut quei ehe veva num pievel, quella muaglia tschocca e tuppa aschi leva da dar la direcziun ehe prers e politichers levan».
Giacumbert Nau na lascha dar la direcziun. EI è in uman che reflectescha, ma che viva, surtut las normas e directivas socialas ora. Per el na datti nagins tabus da respectar. EI viva sco el sa senta bain ed exprima quai ch'el patratga magari cun schoccar - sapientivamain. EI è individualist en il ver senn dal pled.
Ma la valita da l'ovra nun è sulettamain il cuntegn. Sia poesia è il linguatg, il stil tut agen, il ritmus, la melodia, la tonalitad. "Giacumbert Nau" nun è ni raquint ni roman, mabain ina collascha da texts fitg curts, ina sort da notizias da diari.
Leo Tuor: "Giacumbert Nau". Ediziuns Octopus. Andreas Joos. Cuira. 1988. fr. 18.-. Da retrair tar la Lia Rumantscha, Cuira.